Document ID: 32008D0276

KOMISIJAS LĒMUMS
(2008. gada 17. marts),
ar ko groza Lēmumu 2005/338/EK, lai pagarinātu to ekoloģisko kritēriju spēkā esības termiņu, kurus piemēro, piešķirot Kopienas ekomarķējumu kempinga pakalpojumam
(izziņots ar dokumenta numuru K(2008) 1128)
(Dokuments attiecas uz EEZ)
(2008/276/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Ekoloģiskie kritēriji, kuri norādīti Komisijas 2005. gada 14. aprīļa Lēmumā 2005/338/EK, ar ko nosaka ekoloģiskos kritērijus Kopienas ekomarķējuma piešķiršanai kempinga pakalpojumam (2), zaudē spēku 2008. gada 14. aprīlī.
(2)
Atbilstīgi Regulai (EK) Nr. 1980/2000 ir laikus pārskatīti ekoloģiskie kritēriji, kā arī ar tiem saistītās vērtēšanas un verifikācijas prasības, kas noteiktas ar Lēmumu 2005/338/EK.
(3)
Ņemot vērā pārskatīšanas procesa atšķirīgos posmus, ir lietderīgi attiecīgo spēkā esības periodu pagarināt uz 18 mēnešiem.
(4)
Tādēļ attiecīgi ir jāgroza Lēmums 2005/338/EK.
(5)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2005/338/EK 5. pantu aizstāj ar šādu tekstu:
“5. pants
Ekoloģiskie kritēriji ražojumu grupai “kempinga pakalpojums” un saistītās novērtēšanas un pārbaudes prasības ir spēkā līdz 2009. gada 31. oktobrim.”
2. pants
Šis lēmums ir adresēts dalībvalstīm.
Briselē, 2008. gada 17. martā

Labels: 0
3